open-index/open-wikipedia-markdown huggingface dataset:
Andrijs Hrivko

**Andrijs Hrivko** (; dzimis 1983. gada 7. augustā Zujā, Bilohirskas rajonā, Krimā) ir bijušais Ukrainas šosejas riteņbraucējs, kurš profesionālā līmenī brauca no 2005. līdz 2018. gadam. Karjeras laikā profesionālajās komandās pamatā pildīja ''gregari'' lomu, 10 reizes startējot arī *[[Tour de France]]*. Ukrainas čempionātā individuālajā braucienā uzvarējis 6 reizes, vienu reizi arī grupas braucienā (2012).

Pēc aktīvās karjeras beigām Hrivko kļuva par Ukrainas Riteņbraukšanas federācijas prezidentu.

## Karjera
Hrivko 2008. gada Pekinas olimpiskajās spēlēs startēja grupas braucienā, kurās viņš nefinišēja, un individuālajā braucienā, kur finišēja 31. vietā. 2012. gada vasaras olimpiskajās spēlēs viņš startēja tikai grupas brauciena sacīkstēs, ierindojoties 17. vietā. Ukrainu pārstavēja arī 2016. gada vasaras olimpiskajās spēlēs, kur grupas braucienā ieņēma 41. vietu.

Viņš startēja arī 2015. gada Eiropas spēlēs, kur izcīnīja sudraba medaļu grupas braucienā vīriešiem.

2017. gadā Hrivko tika izslēgts no Dubaijas tūres, jo sacensību trešajā posmā iesita pa galvu Marselam Kitelam, radot diskusijas, vai UCI viņu vajadzētu uz laiku diskvalificēt.

Pēc karjeras beigām Hrivko kļuva par Ukrainas Riteņbraukšanas federācijas prezidentu.

## Atsauces

## Ārējās saites
Agata Kristi (rokgrupa)

***Agata Kristi*** () bija PSRS un Krievijas rokgrupa no Jekaterinburgas, kuru 1985. gadā dibināja Vadims Samoilovs, Aleksandrs Kozlovs un Pjotrs Majs. Tās sākotnējais nosaukums — *VIA RTF UPI* (*ВИА РТФ УПИ*), 1988. gadā pārdēvēta par *Agata Kristi*. Kļuva par vienu no pazīstamākajām Krievijas rokgrupām 1990. gadu otrajā pusē. Grupas sastāvs vairākkārt mainījies, bet visu laiku tās līderi bija Vadims Samoilovs un viņa jaunākais brālis Gļebs, kurš pievienojās grupai 1988. gada sākumā. Viņi kopā ar taustiņinstrumentālistu Aleksandru Kozlovu ir arī visu grupas dziesmu autori.

Grupa spēlēja dažādu žanru mūziku, ieskaitot gotisko roku, postpanku, alternatīvo roku, psihedēlisko roku, glemroku, ārtroku un smago roku.

Darbības laikā grupa izdeva 10 studijas albumus, 5 kompilāciju albumus, 2 remiksu albumus, 3 minialbumus un 18 mūzikas klipus. 2009. gadā grupa paziņoja par darbības beigšanu un devās pēdējā koncertturnejā pa Krieviju un tuvākajām kaimiņvalstīm. 2010. gadā grupa izdeva savu pēdējo albumu "Epilogs" un nospēlēja pēdējo koncertu festivālā *Našestvije*.

Pēc *Agata Kristi* darbības izbeigšanas Gļebs Samoilovs kopā ar klaviernieku Konstantīnu Bekrevu un bundzinieku Dmitriju Hakimovu izveidoja grupu *[[The Matrixx]]*.

## Studijas albumi

## Atsauces

## Ārējās saites

* Oficiālā mājaslapa
Cene Prevcs

**Cene Prevcs** (; dzimis  Kraņā) ir slovēņu bijušais tramplīnlēcējs,  sudraba medaļas ieguvējs komandu sacensībās.

Viņa abi brāļi Peters un Domens, kā arī viena no māsām Nika arī nodarbojas ar tramplīnlēkšanu.

## Karjera
2013. gada Pasaules čempionātā junioriem Liberecā izcīnīja zelta medaļu komandu sacensībās. 2013. gada februārī uzvarēja Eiropas Jaunatnes olimpiskajā festivālā gan individuāli, gan komandu sacensībās, bet jauktajā komandā izcīnīja sudraba godalgu.

Pasaules kausā debitēja  Planīcā ar 16. vietu. Pasaules čempionātā pirmo reizi piedalījās 2017. gadā Lahti, startēja tikai sacensībās uz parastā tramplīna un ieņēma 43. vietu. 2021. gada Pasaules čempionātā Oberstdorfā sacensībās uz parastā tramplīna ierindojās 15. vietā, uz lielā tramplīna ieņēma 9. vietu, bet komandu sacensībās bija 5. vietā.

 Pasaules kausa posmā Villingenē, Vācijā, izcīnīja trešo vietu. Tas arī bija viņa vienīgais individuālais goda pjedestāls Pasaules kausā.  Pekinā ieguva sudraba medaļu komandu sacensībās. Individuāli startēja tikai sacensībās uz lielā tramplīna un ieņēma 12. vietu. 2021.—2022. gada sezonā ieņēma 10. vietu Pasaules kausa kopvērtējumā, kas bija viņa labākais sasniegums karjerā. 2022. gada oktobrī paziņoja par tramplīnlēcēja karjeras beigām, lai pievērstos studijām. 

## Rezultāti
### Olimpiskās spēles

### Pasaules čempionāti

## Atsauces

## Ārējās saites
Slovēnijas prezidentu uzskaitījums

Šajā uzskaitījumā apkopoti **[[Slovēnija]]s prezidenti** kopš 1991. gada, kad tā ieguva neatkarību no Dievidslāvijas.

## Uzskaitījums
### [[Attēls:Flag of Slovenia.svg|30px]] Slovēnijas Republika (1991—pašlaik) [[Attēls:Coat of arms of Slovenia.svg|30px]]
Tīmekļa piekļūstamība

**Tīmekļa piekļūstamība** jeb **digitālā piekļūstamība** () ir prakse, kas ļauj cilvēkiem ar dažāda veida ierobežojumiem un traucējumiem pilnvērtīgi izmantot vispasaules tīmekli.

Piekļūstamības jēdziens iekļauj četrus galvenos principus:

# **Uztveramība** — satura prezentācija lietotājiem uztveramā veidā;
# **Darbināmība** — iespēja veikt nepieciešamas darbības;
# **Saprotamība** — saturs un navigācija, kas ir saprotami bez papildus skaidrojumiem;
# **Robustums** — koda korektums un iespēja izmantot palīgtehnoloģijas.

Piekļūstamības jēdziens daļēji pārklājas ar lietojamības un iekļautības jēdzieniem.

## Tīmekļa piekļūstamība dažādām lietotāju grupām
Eksistē dažādi pastāvīgi veselības ierobežojumi, kas ietekmē tehnoloģiju izmantošanu tīmekļa lietotājiem: redzes, dzirdes un kustību traucējumi, kā arī kognitīvie traucējumi. Vienas no svarīgām problēmām ir epilepsija, jo epileptiskās lēkmes var tikt izraisītas, lietotājam saskaroties ar bieži mirgojošu tīmekļa vietnes saturu.

Tīmekļa lietotājiem ir iespējami arī īslaicīgi vai konkrētas situācijas radīti ierobežojumi, piemēram, lauzta roka vai transportlīdzekļa vadīšana, izmantojot viedierīces, kā arī vecuma izmaiņas.

Izstrādājot tīmekļa vietnes, nepieciešams ņemt vērā šos ierobežojumus, lai visām lietotāju grupām nodrošinātu piekļuvi globālajam tīmeklim.

## Standarti un vadlīnijas
Tīmekļa piekļūstamības standartus kontrolē Vispasaules Tīmekļa konsorcijs. Galvenās vadlīnijas piekļūstamības nodrošināšanai ir Tīmekļa satura piekļūstamības vadlīnijas jeb WCAG, kas ir pamatā gandrīz visām piekļūstamības nodrošināšanas rekomendācijām, kā arī tiesiskajiem regulējumiem.

Papildus tam, tīmekļa vietnes piekļūstamības uzlabošanai var izmantot WAI-ARIA un Schema.org sniegtās iespējas.

WAI-ARIA piedāvā HTML valodu papildinošus atribūtus, kas pievieno koda elementiem papildus semantiku. Palīgtehnoloģijas šo semantisko informāciju tālāk izmanto, lai labāk pasniegtu tīmekļa lapu saturu lietotājiem ar ierobežojumiem.

Schema.org, savukārt, ļauj papildināt tīmeklī publicētus informatīvus resursus (grāmatas, rakstus, videomateriālus un citus) ar strukturētu informāciju par to piekļūstamību, kas atvieglo šo resursu meklēšanas procesu cilvēkiem ar ierobežojumiem.

## Tiesiskie regulējumi
Eiropas Savienībā ir spēkā ES Tīmekļa piekļūstamības direktīva un Eiropas piekļūstamības akts.

Tīmekļa piekļūstamības direktīva pieprasa publiskā sektora tīmekļa vietnēm atbilstību WCAG 2.1. vadlīniju AA līmenim, kā arī lietotāju konsultēšanu un atbalstu ar piekļūstamību saistītājos jautājumos un regulāru vietnes piekļūstamības uzraudzību.

Eiropas piekļūstamības akts nosaka prasības arī privātā sektora iestādēm gadījumos, ja tās nodrošina produktus un pakalpojumus, kuri ir nepieciešami cilvēkiem ar ierobežojumiem.

Latvijā piekļūstamības prasības publiskā sektora tīmekļa vietnēm ir iekļautās tiesību aktā “Kārtība, kādā iestādes ievieto informāciju internetā”.

## Skatīt arī

* Lietojamība
* Meklētājprogramma
* Meklētājoptimizācija
* Semantiskais tīmeklis

## Atsauces
Setomā

right|thumb|250x250px|Setomā karogs
[thumb|250x250px|[Dienvidigauņu valodas izplatības areāls Igaunijas, Latvijas un Krievijas teritorijās 19. gadsimta beigās]] 
**Setomā** (; ; setu: *Setomaa*) ir kultūrvēsturiskais novads Igaunijas dienvidos un Krievijas pierobežā, kuru apdzīvo seti. Mūsdienās novads aptver Pelavas un Veru apriņķi Igaunijā, un Pleskavas apgabala Pečoru rajonu Krievijā. Setomā runā setu dialektā, kas ir dienvidigauņu valodas paveids. Vēsturiski setu kultūras centrs bija Pečori, bet mūsdienās tas ir Verska.

No 1918. gada līdz 1944. gadam Pečoru rajons bija Igaunijas sastāvā, un tika izveidots atsevišķais Petseri apriņķis. 1944. gadā daļa no Petseri apriņķa tika pievienota Pleskavas apgabalam kā Pečoru rajons. Pēc PSRS sabrukuma, starp Igauniju un Krieviju izcēlās strīds par Pečoru rajona valstisko piederību, kas beidzās 1995. gadā, kad Igaunija un Krievija parakstīja robežu līgumu un Igaunija atteicās no pretenzijām uz Pečoru rajonu.

2017. gadā administratīvajā reformā izveidots atsevišķs Setomā pagasts ar centru Verskā, kurā apvienota setu apdzīvotā teritorija.

## Atsauces

## Ārējās saites

* setomaa.ee
Iniciatīva "Drošas un drošas interneta azartspēles"

**Iniciatīva "Drošas un drošas interneta azartspēles"** () ASV veicina indivīda brīvību spēlēt tiešsaistē, lai izveidotu drošības pasākumus patērētāju aizsardzībai un nodrošinātu, ka finanšu darījumi ir likumīgi un droši.

## Pamatinformācija
Iniciatīvu izveidoja koalīcija, kuras dalībnieki atbalsta centienus legalizēt interneta azartspēles, kas ļautu tās pienācīgi regulēt. Šādus likumprojektus Pārstāvju palātā ir ierosinājuši deputāti Bārnijs Frenks (*Barney Frank, D-MA*) un Džims Makdermots (*Jim McDermott, D-WA*). Kopš tās izveides 2007. gadā vairāk nekā 1200 cilvēku ir reģistrējuši savu atbalstu iniciatīvai legalizēt un regulēt tiešsaistes azartspēles.

2013. gadā ASV Pārstāvju palātas loceklis Džo Bārtons (*Joe Barton, R-TX*) iesniedza Likumu par pokera brīvību (*Poker Freedom Act*), kas aizliedza izmantot kredītkartes interneta pokera spēlēšanai. Iniciatīva "Drošas un drošas interneta azartspēles" lūdz palātu pārskatīt aizliegumu veikt iemaksas ar kredītkartēm patērētāju aizsardzības labad.

## Atsauces
Ikšķiles katoļu baznīca

**Ikšķiles Sv.Meinarda Romas katoļu baznīca** ir Romas katoļu baznīcas dievnams, kas atrodas Ogres novada Ikšķiles pilsētā.

Baznīcas būvniecība tika uzsākta 2013. gadā. 2018. gadā baznīca tika uzcelta, turpinājās iekštelpu labiekārtošanas darbi. Sagādāts arī baznīcas zvans un trīs baroka stilā veidotie altāri. Notiek dievkalpojumi. Pie baznīcas atrodas 2010. gadā uzstādītais Sv. Meinarda piemineklis.

## Ārējās saites
*Baznīcas draudze
Džheluma

**Džheluma** (, , ) ir 725 kilometrus gara Čenābas upes labā krasta pieteka Indijā un Pakistānā.

Augštecē tek uz ziemeļrietumiem un ir Kašmīras ielejas galvenā upe. Pie Bandiporas pagriežas uz rietumiem, pie Muzafarābādas uz dienvidiem, bet pie Džhelumas pilsētas — uz dienvidrietumiem. Ietek Čenābā lejpus Džhangas. Lejtecē upei liela nozīme apūdeņošanā. Senajiem grieķiem upe bija pazīstama kā **Hidaspa**, un pie tās 326. gadā p.m.ē. notika Hidaspas kauja — pēdējā lielā Maķedonijas Aleksandra uzvara. Pie upes atrodas Šrīnagara Indijā, kā arī Pakistānas pilsētas Džheluma un Khušāba.

## Ārējās saites
Ikšķiles pareizticīgo baznīca

**Ikšķiles Sv. Gara pareizticīgo baznīca** ir 1936. gadā uzcelts Latvijas Pareizticīgās baznīcas dievnams, kas atrodas Ogres novada Ikšķiles pilsētā. Vietējas nozīmes kultūras piemineklis.

Pareizticīgo draudze Ikšķilē dibināta 1847. gadā. Baznīcu projektējis Vladimirs Šervinskis. Tā ir izmēros mazākā pareizticīgo baznīca Latvijā. Baznīca nav pārtraukusi darbību arī Latvijas okupācijas laikā.

## Ārējās saites
Apātija

**Apātija** ir sajūtu, emociju, interešu trūkums. Tas ir psiholoģisks stāvoklis, kas izpaužas kā vienaldzība vai emociju, piemēram, nemiera, motivācijas vai aizraušanās, apspiešana. Apātijas gadījumā cilvēks savu stāvokli nejūt kā nepatīkamu, taču apātija var novest pie mazkustīguma, kā arī prieka un interešu pilnīga zuduma.

Visi cilvēki reizēm izjūt apātiju, un tā ir dabiska reakcija uz vilšanos, nomāktību un stresu — apātija ir veids, kā atslēgties no šīm negatīvajām jūtām. Šāda veida apātija parasti ir jūtama tikai īstermiņā, bet dažreiz tā var kļūt par ilgstošu vai pat mūža stāvokli, kas bieži noved pie dziļākām sociālām un psiholoģiskām problēmām.

Patoloģiska apātija visbiežāk izveidojas sakarā ar smagām centrālās nervu sistēmas slimībām vai funkcionāliem nervu sistēmas traucējumiem, piemēram, no Alcheimera slimības, Parkinsona slimības, un psihiskiem traucējumiem, piemēram, šizofrēnijas.

## Atsauces

## Ārējās saites
Kazahstānas prezidentu uzskaitījums

Šajā uzskaitījumā apkopoti **[[Kazahstāna]]s prezidenti** kopš 1991. gada, kad tā ieguva neatkarību no PSRS.

## Uzskaitījums
### [[Attēls:Flag of Kazakhstan.svg|30px]] Kazahstānas Republika (1991—pašlaik) [[Attēls:Emblem of Kazakhstan (1992-2018).svg|30px]]
Rāvi (upe)

**Rāvi** (, , ) ir 720 kilometrus gara Čenābas upes kreisā krasta pieteka Indijā un Pakistānā.

Sākas Himalajos, Indijas Himāčala Pradēšas štatā. Tek dienvidrietumu virzienā. Ietek Čenābā augšpus Multānas. Pie upes atrodas Lahoras pilsēta. Pēc 1960. gada Indas ūdeņu līguma, upes ūdeņus irigācijai drīkst izmantot Indija, tāpēc dažkārt lejetecē Rāvi upei ir zems ūdenslīmenis.

## Ārējās saites
Sīrijas futbola izlase

**Sīrijas futbola izlase** ir nacionālā futbola komanda, kas pārstāv Sīriju starptautiskās futbola sacensībās. Sīrijas futbola izlasi pārvalda Sīrijas Futbola Asociācija. Pašlaik FIFA ir aizliegusi Sīrijas izlasei aizvadīt mājas spēles.

## Pasaules čempionātos
* 1930—1938 — *Nepiedalījās*
* 1950 — *Izstājas*
* 1954 — *Nepiedalījās*
* 1958 — *Nekvalifcējās*
* 1962—1966 — *Izstājas*
* 1970 — *Nepiedalījās*
* 1974 — *Nekvalifcējās*
* 1978 — *Izstājas*
* 1982—2010 — *Nekvalificējās*
* 2014 — *Diskvalifikācija*
* 2018—2022 — *Nekvalificējās*
* 2026 - *[[2026. gada FIFA Pasaules kausa kvalifikācija — AFC zona|Nekvalificējās]]*

## Āzijas kausā
* 1956 — 1968 — *Nebija [[Āzijas Futbola konfederācija|AFC]] dalībvalsts*
* 1972 — *Nekvalificējās*
* 1976 — *Izstājās*
* 1980 — 1988 — *Grupu turnīrs*
* 1992 — *Nekvalificējās*
* 1996 — *Grupu turnīrs*
* 2000 — 2007 — *Nekvalificējās*
* 2011 — *Grupu turnīrs*
* 2015 — *Nekvalificējās*
* 2019 — *Grupu turnīrs*

## Atsauces
Afāzija

[thumb|Kreisās [Smadzenes|smadzeņu puslodes reģioni, kuru bojājumu gadījumā var rasties afāzija]]
**Afāzija** ir nespēja saprast valodu vai nespēja runāt smadzeņu reģionu bojājumu dēļ. Galvenie cēloņi ir insults un galvas trauma; tās izplatību ir grūti noteikt, bet tiek lēsts, ka globālajos ziemeļos 0,1–0,4% insulta gadījumi ir izraisījuši afāziju. Afāzija var rasties arī smadzeņu audzēju, smadzeņu infekciju vai neirodeģeneratīvu slimību (piemēram, demences) rezultātā.

## Veidi
Afāziju, kuras rezultātā persona zaudē runas spēju, dēvē par motorisko afāziju, bet nespēju saprast dzirdēto un uzrakstīto par sensorisko afāziju. Īpaša forma ir amnestiskā afāzija, kad slimnieks nevar atrast vārdu, ko grib izteikt, neatceras priekšmeta nosaukumu.

Motoriskā afāzija rodas galvas smadzeņu pieresdaivas garozas bojājumu rezultātā. Persona ar motorisko afāziju nevar runāt (atskaitot atsevišķus vārdus vai frāzes), bet var sapast dzirdēto vai lasīto. Daļējas motoriskās afāzijas gadījumā slimnieks izsakās īsām frāzēm, nepareizi veidojot vārdus. Sensoriskā afāzija rodas galvas smadzeņu deniņdaivas garozas bojājumu rezultātā. Persona ar šādu afāziju nesaprot cita runu un pats nespēj kontrolēt savējo, jauc vārdus, burtus, zilbes. Cilvēki, kam ir sensoriskā afāzija, runā daudz, bet nesaprotami, bieži atkārtojot vienu un to pašu, nereti izkropļotu vārdu.

## Atsauces
Izēra (nozīmju atdalīšana)

**Izēra** var būt:
* Izēra (*Isère*) — Francijas departaments
* Izēra — upe Francijā, Ronas pieteka
* Eizeras upes franciskais nosaukums (*Yser*)
Sēmes luterāņu baznīca

**Sēmes evaņģēliski luteriskā baznīca** ir 1892. gadā uzcelts Latvijas Evaņģēliski luteriskās baznīcas dievnams, kas atrodas Tukuma novada Sēmes pagastā, starp Sēmi un Brizuli, valsts autoceļa V1436 (Brīvnieki—Dzirciems—Jēči) labajā pusē.

Baznīca uzcelta vecās koka baznīcas vietā. 1990. gadā uzsāka baznīcas atjaunošanu. Līdz ar jauno altāri baznīca no Tukuma baznīcas atguva 1932. gadā gleznoto Pāvila Štelmahera altārgleznu "Kristus svētī druvas".

## Ārējās saites
BM-30 Smerč

thumb|''Točka'' un ''Smerč'' raķešu palaišanas iekārtas. 

***BM-30 Smerč*** ( — "tornado") ir Padomju armijas izstrādāta zeme-zeme daudzraķešu palaišanas iekārta, kuru sāka izmantot 1989. gadā.

Pēc PSRS sabrukuma Krievijas bruņotie spēki *Smerč* izmantoja gan Sīrijas pilsoņu karā, gan arī 2022. gada iebrukuma laikā Ukrainā.
Konara

**Konara** (), augštecē **Mastūdža** () un **Čitrāla** (), ir 480 kilometrus gara Kabulas upes kreisā krasta pieteka Afganistānas ziemeļaustrumos un Pakistānas ziemeļrietumos. 

Sākas Hindukušā, Pakistānas teritorijā. Tek dienvidrietumu virzienā. Ietek Kabulā pie Džalālābādas. Upes ieleja ir vēsturiski svarīgs tirdzniecības ceļš no Pamira apgabala uz Indiju. Lielākās pilsētas krastos ir Čitrāla Pakistānā un Asadābāda Afganistānā.

## Ārējās saites
Dīlere (filma)

**"Dīlere"** () ir 2020. gada Francijas kriminālkomēdijas filma, kuras režisors ir Žans Pols Saloms. Filmā galveno lomu atveido Izabella Ipēra.

Filma stāsta par policijā strādājošu tulci, kas iesaistās narkotiku tirgošanā.

Filmas "Dīlere" pirmizrāde notika . Filma saņēma pozitīvas kritiķu atsauksmes.

## Atsauces

## Ārējās saites
Deliverance

***Deliverance*** ir 1972. gada ASV trillera filma, kuras režisors un producents ir Džons Būrmens. Filmā galvenās lomas atveido Džons Voits, Bērts Renoldss, Neds Bītijs un Ronijs Kokss. Šī bija gan Bītija, gan Koksa kinodebija. Filma balstīta uz Džeimsa Dikija tāda paša nosaukuma romānu.

Filma stāsta par četriem draugiem no pilsētas, kuri dodas ceļojumā pa upi ar kanoe un nokļūst vairākās bīstamās situācijās, kas pārbauda viņu izdzīvošanas spējas un morālās vērtības.

Filmas *Deliverance* pirmizrāde notika  un to izplatīja *[[Warner Bros. Pictures]]*. Filma saņēma plašu kritiķu atzinību un to nominēta Amerikas Kinoakadēmijas balvai trīs kategorijās: "Labākā filma", "Labākais režisors" un "Labākā montāža", kā arī Zelta globusa balvai piecās kategorijās. Filma guva arī finansiālus panākumus, nopelnot 46,1 miljonu ASV dolāru. 2008. gadā filma iekļauta ASV Kongresa bibliotēkas Nacionālajā kino reģistrā kā "kulturāli, vēsturiski vai estētiski nozīmīga filma".

## Atsauces

## Ārējās saites
Mīklaini kā spogulī

**"Mīklaini kā spogulī"** () ir 1961. gada Zviedrijas drāmas filma, kuras režisors un scenārija autors ir Ingmars Bergmans. Filmā galvenās lomas atveido Harieta Andersone, Gunnars Bjernstrands, Makss fon Sīdovs un Larss Pasgords.

Filma stāsta par šizofrēnisku jaunu sievieti, kas atpūšas uz salas kopā ar savu vīru, rakstnieku tēvu un jaunāko brāli. Filma aplūko tādas tēmas kā ģimenes attiecības un garīgas slimības un ir pazīstama ar savu minimālisko stilu.

Filmas "Mīklaini kā spogulī" pirmizrāde notika . Bergmans veidoja filmu kā trīs cēlienu izrādi, izmantojot savu personīgo pieredzi un attiecības. Šī bija pirmā no viņa daudzām filmām, ko filmēja Fores salā. Filmā skan Johana Sebastiāna Baha mūzika.

Filma saņēma pozitīvas kritiķu atsauksmes, īpaši par Andersones aktierspēli. Otro gadu pēc kārtas, Bergmana režisētā filma saņēma Amerikas Kinoakadēmijas balvu kategorijā "Labākā filma svešvalodā". 1963. gadā iznāca Bergamana tematiski līdzīgās filmas "Ziemas gaisma" un "Klusums" (*Tystnaden*).

## Atsauces

## Ārējās saites
Maikls Sera

**Maikls Ostins Sera** (; dzimis ) ir Kanādas aktieris un mūziķis. Pazīstams ar dalību vairākās pieaugšanas un komēdijfilmās, kā arī situāciju komēdijseriālā "Kavētā attīstība" (*Arrested Development*, 2003—2006, 2013, 2018—2019).

Seras pazīstamākās kinolomas ir filmās "Supergriboši" (2007), "Džuno" (2007), "Nika un Noras trakā nakts" (*Nick & Norah's Infinite Playlist*, 2008), "Dumpīgā jaunība" (*Youth in Revolt*, 2009) un "Skots Pilgrims pret pasauli" (2010). Atveidojis otrā plāna lomas vairākās drāmās un komēdijās, kā "Bīstamā prāta grēksūdzes" (2002), "Gals klāt!" (2013), "Mollijas spēle" (2017) un "Glorija Bela" (2019), "Bārbija" (2023), "Sapņu scenārijs" (2023) un "Feniķiešu shēma" (2025). Ierunājis arī lomas animācijas filmās "Cīsiņu klubs" (2016) un "Lego Betmens. Filma" (2017).

## Filmogrāfija

## Ārējās saites
Džefrijs Šlups

**Džefrijs Šlups** (, dzimis ) ir Ganas futbolists, spēlē pussarga pozīcijā, pārstāvējis Ganas futbola izlasi. Kopš 2025. gada Šlups spēlē Anglijas čempionāta komandā *[[Norwich City F.C.|Norwich City]]*.

Iepriekš spēlējis Anglijas komandās ''Leicester City'' un ''Brentford''. Ar *Leicester City* uzvarējis 2015—16. gada Anglijas Premjerlīgas sezonā.

Ganas futbola izlases sastāvā debitējis 2011. gadā.

## Sasniegumi
**Leicester City**

* Anglijas Premjerlīga: 2015—16
* Anglijas čempionāts: 2013—14

## Ārējās saites
Meisons Holgeits

**Meisons Entonijs Holgeits** (, dzimis ) ir Anglijā dzimis futbolists, kas pārstāv Jamaikas izlasi. Spēlē aizsarga pozīcijā. Kopš 2026. gada Holgeits pārstāv Kataras Zvaigžņu līgas komandu *[[Al-Sailiya SC|Al-Sailiya]]*, kas viņu īrē no *[[Al-Gharafa SC|Al-Gharafa]]*.

Iepriekš spēlējis Anglijas komandā ''Barnsley'' un ''Everton''. No *Everton* komandas ticis izīrēts *[[Southampton FC|Southampton]]*, *[[Sheffield United F.C.|Sheffield United]]* un *[[West Bromwich Albion FC|West Bromwich Albion]].*

## Ārējās saites
Japa

**Japa** () vai **Vaaba** () ir salu grupa Klusajā okeānā, Karolīnu salu arhipelāga rietumu daļā. Ietilpst Mikronēzijas Federatīvo Valstu Japas pavalstī, kur veido pavalsts teritorijas un iedzīvotāju lielāko daļu. Lielākā apdzīvotā vieta ir pavalsts galvaspilsēta Kolonja. Administratīvi salas sadalītas 10 municipalitātēs.

## Ģeogrāfija
Japa ir koraļļu rifu ieskauta salu grupa; lagūnas platība ir ap 26 km². Salu grupā ietilpst četras galvenās salas — Marbā (Japa) (56,15 km²), Hahiltomila (28,82 km²), Māpa (10,64 km²) un Rumuna (4,30 km²), kā arī 10 mazākas neapdzīvotas saliņas. Trīs lielākās salas savienotas ar autoceļu tiltiem. Agrāk Marbā un Hahiltomila bija viena sala, bet 1901. gadā tika izrakts tā sauktais Vācu kanāls, kas salu sadalīja divās. 

Galvenās salas ir vulkāniskas izcelsmes, bet mazākās — koraļļu salas. Reljefs galvenokārt paugurains, augstākais kalns ir Kavuls (170 m vjl) Marbā salā. Valda tropu klimats.

## Iedzīvotāji
Salu iedzīvotāju lielākā daļa ir mikronēziešu tauta japieši, kā arī karolīnieši un citas mikronēziešu tautas.

## Vēsture
Japu  kolonizēja austronēzieši no Malajas arhipelāga salām. Ap 950. gadu japieši izveidoja Japas jūrasbraucēju impēriju, kas pārvaldīja Karolīnu arhipelāga salas uz austrumiem līdz pat Čūkas salām. Japiešiem bija attīstīta kultūra, no kuras elementiem zināmākais ir rāi akmeņi — savdabīgas gigantiskas akmens monētas.

Eiropiešiem Japu 1525. gadā atklāja portugāļi. No 16. līdz 19. gadsimtam Japa formāli bija Spānijas kolonija, bet 1885. gadā tā pārgāja Vācijas pārvaldībā. 1914. gadā salas okupēja Japāna, kas 1919. gadā ieguva uz salām Nāciju Līgas mandātu. 1944. gadā Japa kopā ar pārējo Mikronēziju nonāca ASV pārvaldībā, bet no 1986. gada neatkarīgās Mikronēzijas sastāvā.

## Atsauces

## Ārējās saites
Barnsley FC

***Barnsley Football Club*** ir futbola klubs no Bārnslī, Anglijā. Klubs spēlē *[[EFL League One]]* čempionātā.

Klubs tika dibināts 1887. gadā. Kluba lielākie konkurenti ir citi Jorkšīras klubi, kā ''Sheffield Wednesday'', ''Sheffield United'', ''Leeds United'', ''Huddersfield Town'' un ''Rotherham United''.

Klubs savus lielākos panākumus guva 1997. gadā, kad tas iekļuva Anglijas Premjerlīgā, ko gan pēc vienas sezonas nācās pamest. 1912. gadā klubs ieguva FA kausu.

## Sasniegumi

* **Anglijas futbola 2. līmenis**
** Otrā vieta (1): 1996—97
* **Anglijas futbola 3. līmenis**
** Uzvarētāji (3): 1933—34, 1938—39, 1954—55
** Otrā vieta (2): 1980—81, 2018—19
* **Anglijas futbola 4. līmenis**
** Otrā vieta (1): 1967—68
* **FA kauss**
** Uzvarētāji (1): 1911—12
** Otrā vieta (1): 1909—10
* **EFL trofeja**
** Uzvarētāji (1): 2015—16

## Atsauces

## Ārējās saites

*
Jozefs Bicans

**Jozefs "Pepi" Bicans** (; dzimis , miris ) bija čehu-austriešu futbolists, spēlējis uzbrucēja pozīcijā. Bicans ir viens no visu laiku rezultatīvākajiem futbolistiem vēsturē. Saskaņā ar *[[Rec.Sport.Soccer Statistics Foundation]]* (RSSSF), Bicans 624 mačos kopumā guva vairāk nekā 950 vārtus, padarot viņu par otru rezultatīvāko futbolistu vēsturē.

Pēc RSSSF datiem, ieskaitot arī neoficiālos mačus, viņš 1089 mačos guva 1813 vārtus. Gandrīz 15 gadus pavadot Prāgas "Slavia", ieskaitot visus mačus, guvis 1137 vārtus.

Bicans savu karjeru sāka 1931. gadā Vīnes "Rapid" komandā. Pavadot tur četrus gadus, viņš pārcēlās uz citu Vīnes komandu "Admira". Austrijā izcīnījis četrus augstākās līgas čempionu titulus. 1937. gadā pievienojies Prāgas "Slavia", kur spēlējis līdz 1948. gadam. Viņš vēl joprojām ir kluba visu laiku labākais vārtu guvējs. Vēlāk spēlējis arī ''Vitkovice'', ''Hradec Králové'' un ''Dynamo Prague''. Karjeru noslēdzis 1955. gadā, kā Čehoslovākijas Pirmās līgas rezultatīvākais spēlētājs (447 vārti). Saskaņā ar *[[UEFA]]*, Bicans ar 518 vārtiem ir visu laiku labākais vārtu guvējs Eiropas augstākajās futbola līgās, apsteidzot ungāru Ferencu Puškāšu.

Bijis daļa no Austrijas futbola izlases 1930. gadu *Wunderteam* komandas. Pārstāvējis izlasi 1934. gada FIFA Pasaules kausā, kur palīdzējis komandai tikt pusfinālā. 1938. gadā kļuvis par Čehoslovākijas futbola izlases dalībnieku, taču pārrakstīšanās kļūda, kas saistīta ar viņa pāreju uz izlasi, liedza viņam spēlēt 1938. gada FIFA Pasaules kausā.

Pēc spēlētāja karjeras beigām kļuvis par treneri, trenējot komandas galvenokārt Čehoslovākijā no 1950. līdz 1970. gadiem. 1998. gadā Bicans saņēma "Goda medaļu" no Starptautiskā Futbola vēstures un statistikas federācijas" (IFFHS). 2000. gadā IFFHS Bicanam piešķīra "Zelta bumbu", atzīstot viņu par 20. gadsimta labāko vārtu guvēju. Balva tika piešķirta par to, cik reizes spēlētājs kļuva par augstākās līgas rezultatīvāko spēlētāju, ko Bicans sasniedza 12 reizes.

## Atsauces

## Ārējās saites
Cista

[thumb|Bronhogēnas cistas [mikrogrāfija]]
**Cista** ir veidojums orgānos un audos, kuram var būt dažāds saturs un sienas. Cistu veido sagrupējušās šūnas, kas veido "maisiņu" (līdzīgi kā ūdens molekulas sagrupējas, veidojot burbuli); tomēr cistas no citiem līdzīgiem veidojumiem atšķiras ar to, ka sienu veidojošās šūnas ir izteikti neparastas (gan izskata, gan uzvedības ziņā), salīdzinot ar visām apkārtējām šūnām konkrētajā vietā.

Cista var saturēt gaisu, šķidrumus vai puscietu materiālu, taču strutains veidojums ir abscess, nevis cista. Cistas pēc izveidošanās var izzust pašas no sevis. Ja cista nepazūd, atkarībā no tās veida un atrašanās vietas, tā var būt jānoņem ķirurģiski. 

Neoplastiskas cistas sauc par cistiskiem audzējiem; daudzu veidu cistas nav neoplastiskas, tās ir displastiskas vai metaplastiskas. Veidojumi, kas izskatās pēc cistām, bet to sienas veido saistaudi vai audi, kuros attīstās cista, tiek dēvēti par pseidocistām.

## Atsauces
Maltas prezidents

Šajā uzskaitījumā apkopoti **[[Malta]]s prezidenti** kopš 1974. gada, kad tā ieguva pilnīgu neatkarību no Apvienotās karalistes un kļuva par republiku.

## Uzskaitījums
### [[Attēls:Flag of Malta.svg|30px]] Maltas Republika (1974—pašlaik) [[Attēls:Coat of arms of Malta.svg|30px]]
Cista (mikrobioloģija)

[thumb|[Amēbas *Entamoeba histolytica* cista]]
Mikrobioloģijā **cista** ir mikroorganisma (vienšūņa, baktērijas) miera stadija vai anabiotiska forma, kas palīdz organismam izdzīvot nelabvēlīgos apstākļos. Cistas stadijā vienšūņiem izveidojas apvalks un tie noapaļojas. Šādā stāvoklī tie var atrasties ilgu periodu, jo šūnās nenotiek aktīva vielmaiņa, taču cista var palīdzēt protistiem izplatīties ar vēju un dzīvnieku palīdzību. Kad mikrooganisms nonāk tam labvēlīgā vidē, tas cistu pamet.

## Atsauces
Armando Sadiku

**Armando Durims Sadiku** (, dzimis ) ir albāņu futbolists, spēlē uzbrucēja pozīcijā, pārstāv Albānijas futbola izlasi. Kopš 2024. gada Sadiku pārstāv Indijas komandu ''Goa''.

## Karjera
Sadiku savu profesionāļa karjeru sāka Albānijas pēc spēka otrās līgas komandā ''Turbina''. Vēlāk spēlējis arī Albānijas Superlīgas komandās ''Gramozi'' un ''Elbasani''. 2010. gada decembrī Sadiku spēlēs laikā uzbruka tiesnesim, kas noveda pie divu gadu diskvalifikācijas un pārcelšanos uz Šveices komandu ''Locarno''. Tur viņš kļuva par Šveices pēc spēka otrās līgas labāko vārtu guvēju. 2012. gadā pievienojies ''Lugano'', kur otro gadu pēc kārtas kļuvis par līgas labāko vārtu guvēju. 2013. gada novembrī pievienojies Šveices Superlīgas komandai ''Zürich'', kur traumu dēļ daudz nespēlēja. 2015—16. gada sezonas vidū, neskatoties, ka Sadiku bija komandas labākais vārtu guvējs, viņš tika izīrēts citai līgas komandai ''Vaduz''. Tur viņš palīdzēja komandai noturēties augstākajā līgā, izslēdzot no tās tieši *Zürich*.

2017. gadā noslēdzis trīs gadu līgumu ar Polijas *[[Ekstraklasa]]* komandu Varšavas "''Legia''". Pēc sezonas viņš tika pārdots uz Spānijas *[[La Liga]]* komandu ''Levante''. Arī tur viņš traumu dēļ spēlēja ļoti maz. Ticis izīrēts *Lugano*, kā arī citai Spānijas komandai ''Málaga''. 2020—21. gada sezonu pavadījis Turcijas futbola Superlīgas komandā ''Erzurumspor''. 2021. gada ziemā kļuvis par pirmo Albānijas futbolistu Bolīvijā, pievienojoties vienam no valsts spēcīgākajiem klubiem *[[Club Bolívar]]*. Jau vasarā atgriezies Spānijā un pievienojies ''Las Palmas''. 2022. gada pievienojies ''Cartagena'', bet 2023. gadā Indijas komandai *[[Mohun Bagan Super Giant|Mohun Bagan]]*.

Albānijas futbola izlases rindās debitējis 2012. gadā. Pārstāvējis izlasi 2016. gada Eiropas čempionātā.

## Atsauces

## Ārējās saites
Amadu Onana

**Amadu Ba Zeunds Žoržs Mvoms Onana** (, dzimis ) ir Beļģijas futbolists, spēlē pussarga pozīcijā, pārstāv Beļģijas futbola izlasi. Kopš 2024. gada Onana pārstāv Anglijas Premjerlīgas komandu *[[Aston Villa FC|Aston Villa]]*.

Iepriekš spēlējis Vācijas komandā *[[Hamburger SV]]*, Francijas komandā ''Lille'', kā arī Anglijas komandā *[[Everton FC|Everton]]*.

Beļģijas futbola izlases sastāvā debitējis 2022. gadā. Pārstāvējis izlasi 2024. gada Eiropas čempionātā.

## Ārējās saites
Ej un skaties

**"Ej un skaties"** () ir 1985. gada Baltkrievijas PSR pretkara filma, kuras režisors ir Elems Kļimovs. Filmā galvenās lomas atveido Aleksejs Kravčenko un Olga Mironova. Vācu armijas majora lomu attēlo latviešu aktieris Viktors Lorencs. Filmas scenārija autori ir Kļimovs un Aless Adamovičs, uz kura 1971. gada romāna *Khatyn* un 1977. gada memuāriem *Ya iz ognennoy derevni* tā ir balstīta. Kļimovs astoņus gadus cīnījās ar padomju varas iestāžu cenzūru, pirms uzņēma filmu pilnībā.

Filma stāsta par nacistiskās Vācijas Baltkrievijas okupāciju Otrā pasaules kara laikā un par jaunu baltkrievu partizānu, kurš, pretēji savas mātes vēlmēm, pievienojas baltkrievu pretošanās kustībai, kur viņš piedzīvo nacistu zvērības un cilvēku ciešanas, kas tika nodarītas Austrumeiropas reģiona iedzīvotājiem. Filmā hiperreālisms tiek apvienots ar sirreālismu un filozofisku eksistenciālismu, aplūkojot poētiskas, psiholoģiskas, politiskas un apokaliptiskas tēmas.

"Ej un skaties" saņēma pozitīvu kritiķu vērtējumu izdošanas brīdī, saņemot FIPRESCI balvu 14. Maskavas Starptautiskajā kinofestivālā. Mūsdienās to uzskata par vienu no visu laiku labākajām filmām. 2022. gada Žurnāla ''Sight & Sound'' 50 visu laiku labāko filmu režisoru sarakstā filma ierindojās 41. vietā. Žurnāla ''Empire'' 500 visu laiku labāko filmu sarakstā "Ej un skaties" ierindojās 60. vietā.

"Ej un skaties" tika izvēlēta kā PSRS kandidatūra par labāko filmu svešvalodā 58. Kinoakadēmijas balvai, tomēr to nenominēja.

## Atsauces

## Ārējās saites
Kolonja (Japa)

**Kolonja** (*Colonia*) ir apdzīvota vieta Japā, Mikronēzijas Federatīvo Valstu Japas pavalsts administratīvais centrs. Kolonja neveido atsevišķu pašvaldību, bet dalās starp Rullas un Velojas municipalitātēm. Dibināta 1885. gadā kā katoļu misija un Spānijas koloniālo iestāžu centrs.

Kolonjā atrodas administratīvās un izglītības iestādes, osta. 5 km uz dienvidaustrumiem atrodas Japas starptautiskā lidosta.

## Atsauces

## Ārējās saites
Kolonja

**Kolonja** var būt:

* Kolonja (*Colonia*) — Japas pavalsts galvaspilsēta Mikronēzijā;
* Kolonja (*Kolonia*) — Ponpejas pavalsts galvaspilsēta Mikronēzijā.

## Skatīt arī
* Koloņa
Toms Kernijs

**Tomass Kernijs** (, dzimis ) ir skotu futbolists, spēlē pussarga pozīcijā, pārstāv Skotijas futbola izlasi. Kopš 2015. gada Kernijs pārstāv Anglijas Premjerlīgas komandu ''Fulham'', kur ir arī komandas kapteinis.

Iepriekš spēlējis ''Hull City'' un *[[Blackburn Rovers]]*.

Skotijas futbola izlases sastāvā debitējis 2017. gadā.

## Sasniegumi
**Fulham**

* Anglijas čempionāts: 2021—22
* Anglijas čempionāta *play-off*: 2018, 2020

## Ārējās saites
Granāta krāsa

**"Granāta krāsa"** () ir 1969. gada Armēnijas PSR mākslas filma, kuras režisors un scenārija autors ir Sergejs Paradžanovs. Filmā galvenās lomas atveido Sofiko Čiaureli, Melkons Aleksanjans, Vilens Galstjans un Giorgi Gegečkori.

Filma ir poētisks skatījums uz 18. gadsimta armēņu dzejnieka un trubadūra Sajata Novas dzīvi.

"Granāta krāsa" tiek uzskatīta par vienu no visu laiku labākajām un ievērojamākajām filmām kino vēsturē. Tā ir pazīstama ar savu krāšņo vizuālu stilu. Filmu PSRS cenzēja un neļāva izrādīt ārpus Armēnijas. Vēlāk gan tā to saīsināja un izrādīja arī ārpus Armēnijas.

## Pārskats
"Granāta krāsa" ir armēņu ašuga Sajata Novas (dziesmu karaļa) biogrāfija, kas mēģina atklāt dzejnieka dzīvi vizuāli un poētiski, nevis burtiski. Filmā ir maz dialogu, taču vairāk mūzikas, skaņu un dziedāšanas. Tā ir sadalīta nodaļās, kur katra nodaļa atveido citu dzejnieka dzīves posmu: Bērnība, Jaunība, Prinča galms, Klosteris, Sapnis, Vecums, Nāves eņģelis un Nāve. Aktrise Sofiko Čiaureli filmā spēlē sešas lomas, gan sieviešu, gan vīriešu. Tiek uzskatīts, ka filma parāda armēņu kultūras izdzīvošanu apspiešanas un vajāšanas laikā.

## Vērtējums
Tīmekļa vietnē *[[Rotten Tomatoes]]* filmai ir 94% vērtējums. Kinooperators Mihails Vatranovs izteicās, ka "pēc Grifita un Eizenšteina radītās filmu valodas pasaules kino nav piedzīvojis neko revolucionāri jaunu līdz filmai "Granāta krāsa", neskaitot vispār nepieņemto Bunjuela "Andalūzijas suns" valodu". Savukārt Mikelandželo Antonioni teica, ka ""Granātu krāsa" ir satriecoši perfekta. Paradžanovs, manuprāt, ir viens no labākajiem kinorežisoriem pasaulē". 2022. gada Žurnāla ''Sight & Sound'' 50 visu laiku labāko filmu režisoru sarakstā filma ierindojās 93. vietā.

## Atsauces

## Ārējās saites
Manors Solomons

**Manors Solomons** (, dzimis ) ir Izraēlas futbolists, spēlē uzbrūkošā pussarga pozīcijā, pārstāv Izraēlas futbola izlasi. Kopš 2026. gada Solomons pārstāv Itālijas A sērijas komandu *[[ACF Fiorentina|Fiorentina]]*, kas viņu īrē no *[[Tottenham Hotspur|Tottenham Hotspur]]*.

Savu karjeru sācis Izraēlas komandā ''Maccabi Petah Tikva''. Vēlāk spēlējis arī Ukrainas komandā Doneckas "Šahtar", Anglijas komandā *[[Fulham FC|Fulham]]* un Spānijas komandā *[[Villarreal CF|Villarreal]].*

Izraēlas futbola izlases sastāvā debitējis 2018. gadā.

## Sasniegumi
**Shakhtar Donetsk**

* Ukrainas Premjerlīga: 2018—19, 2019—20, 2021—22
* Ukrainas kauss: 2018—19
* Ukrainas Superkauss: 2021

## Ārējās saites
Saša Lukičs

**Saša Lukičs** (, dzimis ) ir Serbijas futbolists, spēlē pussarga pozīcijā, pārstāv Serbijas futbola izlasi. Kopš 2023. gada Lukičs pārstāv Anglijas Premjerlīgas komandu ''Fulham''.

Iepriekš spēlējis Serbijas komandās ''Partizan'' un ''Teleoptik'', Itālijas A sērijas komandā ''Torino'' un Spānijas *[[La Liga]]* komandā ''Levante''.

Serbijas futbola izlases sastāvā debitējis 2018. gadā. Pārstāvējis izlasi 2022. gada FIFA Pasaules kausā.

## Sasniegumi
**Partizan**

* Serbijas Superlīga: 2014—15
* Serbijas futbolā: 2015—16

## Ārējās saites
Entonijs Robinsons

**Entonijs Robinsons** (, dzimis ) ir ASV futbolists, spēlē kreisās malas aizsarga pozīcijā, pārstāv ASV futbola izlasi. Kopš 2020. gada Robinsons pārstāv Anglijas Premjerlīgas komandu ''Fulham''.

Iepriekš spēlējis Anglijas komandās ''Everton'', ''Bolton Wanderers'' un *[[Wigan Athletic]]*.

ASV futbola izlases sastāvā debitējis 2018. gadā. Piedalījies 2022. gada FIFA Pasaules kausā.

## Sasniegumi
**Fulham**

* Anglijas futbola čempionāts: 2021—22

**ASV**

* CONCACAF Nāciju līga: 2019—20, 2022—23

## Ārējās saites
Džeimss Džastins

**Džeimss Maikls Džastins** (, dzimis ) ir angļu futbolists, spēlē aizsarga pozīcijā, pārstāv Anglijas futbola izlasi. Kopš 2025. gada Džastins pārstāv Anglijas Premjerlīgas komandu *[[Leeds United F.C.|Leeds United]]*.

Iepriekš spēlējis savas dzimtās pilsētas Lūtonas komandā ''Luton Town'', kā arī ''Leicester City''.

Anglijas futbola izlases rindās debitējis 2022. gadā.

## Sasniegumi
**Luton Town**

* EFL League One: 2018—19

## Ārējās saites
Harijs Sutars

**Harijs Džeimss Sutars** (, dzimis ) ir Austrālijas futbolists, spēlē aizsarga pozīcijā, pārstāv Austrālijas futbola izlasi. Kopš 2023. gada Sutars pārstāv Anglijas Premjerlīgas komandu ''Leicester City''.

Iepriekš spēlējis Skotijas komandās ''Dundee United'' un ''Ross County'', kā arī Anglijas komandās ''Stoke City'' un ''Fleetwood Town''.

Austrālijas futbola izlases sastāvā debitējis 2019. gadā. Piedalījies 2022. gada FIFA Pasaules kausā.

## Ārējās saites
Ķērmelītes

**Ķērmelītes** () ir kurvjziežu dzimtas ģints. Daži autori to neizdala kā atsevišķu ģinti un tā sugas klasificē kā pelašķus (*Achillea*).

## Sugas
Latvijā ir sastopamas šādas ķērmelīšu sugas:

* Šķavu ķērmelīte (*Ptarmica vulgaris*) Blackw. et DC.
* Vītolu ķērmelīte (*Ptarmica cartilaginea*) (Ledeb. ex Rchb.) Ledeb.

Citas ģintī klasificētās sugas:

* *Ptarmica alpina*
* *Ptarmica camtschatica*
* *Ptarmica impunctata*
* *Ptarmica ledebourii*
* *Ptarmica macrocephala*
* *Ptarmica sachokiana*
* *Ptarmica sedelmeyeriana*
* *Ptarmica septentrionalis*

## Atsauces
Zaķpēdiņas

**Zaķpēdiņas** () ir augu ģints kurvjziežu dzimtā. Šīs ģints dabiskais izplatības areāls ir mērenajā un subtropiskajā joslā.

## Sugas
Latvijā ir sastopamas sugas:

* Dumbrāja zaķpēdiņa (*Gnaphalium uliginosum*) L.
* Meža zaķpēdiņa (*Gnaphalium sylvaticum*) L.

Citas ģintī klasificētās sugas un dabiski sastopamie hibrīdi:

* *Gnaphalium austroafricanum* Hilliard
* *Gnaphalium capense* Hilliard
* *Gnaphalium chiliastrum* (Mattf.) P.Royen
* *Gnaphalium chimborazense* Hieron.
* *Gnaphalium clemensiae* Mattf.
* *Gnaphalium confine* Harv.
* *Gnaphalium declinatum* L.f.
* *Gnaphalium demidium* (O.Hoffm.) Hilliard & B.L.Burtt
* *Gnaphalium diamantinense* Paul G.Wilson
* *Gnaphalium diminutivum* Phil.
* *Gnaphalium englerianum* (O.Hoffm.) Hilliard & B.L.Burtt
* *Gnaphalium exilifolium* A.Nelson
* *Gnaphalium filagopsis* Hilliard & B.L.Burtt
* *Gnaphalium flavocephalum* G.L.Nesom
* *Gnaphalium genevoisi* Emb.
* *Gnaphalium gnaphalodes* (DC.) Hilliard & B.L.Burtt
* *Gnaphalium griquense* Hilliard & B.L.Burtt
* *Gnaphalium heleios* P.Royen
* *Gnaphalium indutum* Hook.f.
* *Gnaphalium limicola* Hilliard
* *Gnaphalium lycopodium* Pers.
* *Gnaphalium maclovianum* Gand.
* *Gnaphalium magellanicum* Sch.Bip.
* *Gnaphalium nelsonii* Burtt Davy
* *Gnaphalium palustre* Nutt.
* *Gnaphalium pauciflorum* DC.
* *Gnaphalium peguense* R.Kr.Singh
* *Gnaphalium phaeolepis* Phil.
* *Gnaphalium pilulare* Wahlenb.
* *Gnaphalium polycaulon* Pers.
* *Gnaphalium pseudohelichrysum* Reiche
* *Gnaphalium puberulum* DC.
* *Gnaphalium rossicum* Kirp.
* *Gnaphalium rosulatum* S.Moore
* *Gnaphalium sepositum* Benoist
* *Gnaphalium simii* (Bolus) Hilliard & B.L.Burtt
* *Gnaphalium stewartii* C.B.Clarke ex Hook.f.
* *Gnaphalium unionis* Sch.Bip. ex Hochst.

## Galerija

Attēls:Helichrysum arenarium Kocanki piaskowe 2022-06-29 03.jpg|*Helichrysum arenarium*
Attēls:Gnaphalium californicum.jpg|*Gnaphalium californicum*
Attēls:Gnaphalium hoppeanum (Alpen-Ruhrkraut) IMG 0959.jpg|*Gnaphalium hoppeanum*
Attēls:Gnaphalium uliginosum sl7.jpg|*Gnaphalium uliginosum*
Attēls:Gnaphalium roseum (9232515570).jpg|*Gnaphalium roseum*


## Atsauces


## Ārējās saites
Sunīši (augi)

**Sunīši** () ir augu ģints kurvjziežu dzimtā, kura ietver aptuveni 230 sugas, kas ir izplatītas visā pasaulē daudzos tropiskajos un siltajos mērenajos reģionos. Sugas sastopamas Amerikā, Āfrikā, Polinēzijā, Eiropā un Āzijā.

## Sugas
Latvijā ir sastopamas šādas sugas:

* Lapainais sunītis (*Bidens frondosa*) L.
* Nokarenais sunītis (*Bidens cernua*) L.
* Trejdaivu sunītis (*Bidens tripartita*) L.

Citas ģintī klasificētās sugas (nepilns saraksts):

* *Bidens alba* (L.) DC.
* *Bidens amplectens* Sherff
* *Bidens amplissima* Greene
* *Bidens aristosa* (Michx.) Britt.
* *Bidens asymmetrica* (Levl.) Sherff
* *Bidens aurea* (Ait.) Sherff
* *Bidens beckii*
* *Bidens bidentoides* (Nutt.) Britt.
* *Bidens bigelovii* A.Gray
* *Bidens bipinnata* L.
* *Bidens biternata*
* *Bidens cabopulmensis*
* *Bidens campylotheca* Sch.Bip.
* *Bidens cervicata* Sherff
* *Bidens chippii* (M.B.Moss) Mesfin
* *Bidens conjuncta* Sherff
* *Bidens connata* Muhl. ex Willd.
* *Bidens coronata* (L.) Britt.
* *Bidens cosmoides* (A.Gray) Sherff
* *Bidens cynapiifolia* Kunth
* *Bidens discoidea* (Torr. & A.Gray) Britt.
* *Bidens eatonii* Fern.
* *Bidens ferulifolia* (Jacq.) DC.
* *Bidens forbesii* Sherff
* *Bidens gardneri* Baker
* *Bidens hawaiensis* A.Gray
* *Bidens henryi* Sherff
* *Bidens heterodoxa* (Fern.) Fern. & H.St.John
* *Bidens heterosperma* Gray
* *Bidens hillebrandiana* (Drake) O.Deg.
* *Bidens hyperborea* Greene
* *Bidens laevis* (L.) B.S.P.
* *Bidens lemmonii* Gray
* *Bidens leptocephala* Sherff
* *Bidens leptophylla*
* *Bidens macrocarpa* (Gray) Sherff
* *Bidens macroptera* (Sch.Bip. ex Chiov.) Mesfin
* *Bidens mannii* T.G.J.Rayner
* *Bidens mauiensis* (Gray) Sherff
* *Bidens maximowicziana*
* *Bidens menziesii* (Gray) Sherff
* *Bidens meyeri* V.A.Funk & K.R.Wood
* *Bidens micrantha* Gaud.
** *B. micrantha* ssp. *kalealaha* Nagata & Ganders
* *Bidens mitis* (Michx.) Sherff
* *Bidens molokaiensis* (Hillebr.) Sherff
* *Bidens* × *multiceps* Fassett
* *Bidens nudata* Brandegee
* *Bidens parviflora*
* *Bidens pachyloma*
* *Bidens pilosa* S.F.Blake
* *Bidens polylepis* S.F.Blake
* *Bidens populifolia* Sherff
* *Bidens radiata*
* *Bidens reptans* (L.) G.Don
* *Bidens sandvicensis* Less.
* *Bidens schimperi* Sch.Bip.
* *Bidens simplicifolia* C.H.Wright
* *Bidens socorrensis*
* *Bidens squarrosa* Kunth
* *Bidens subalternans* DC.
* *Bidens tenuisecta* A.Gray
* *Bidens torta* Sherff
* *Bidens trichosperma* (Michx.) Britton
* *Bidens triplinervia* Kunth
** *B. triplinervia* var. *macrantha* (Wedd.) Sherff
* *Bidens valida* Sherff
* *Bidens vulgata* Greene
* *Bidens wiebkei* Sherff

## Galerija

Attēls:Bidens cernua.jpeg|Nokarenais sunītis (*Bidens cernua*)
Attēls:Bidens bipinnata, 2020-09-02, Beechview, 04.jpg|*Bidens bipinnata*
Attēls:Bidens connata kz06.jpg|*Bidens connata*
Attēls:Bidens frondosa, 2021-09-15, Bird Park, 02.jpg|Lapainais sunītis (*Bidens frondosa*)
Attēls:Bidens pilosa - Asteraceae.jpg|*Bidens pilosa*
Attēls:20131008Bidens tripartita2.jpg|Trejdaivu sunītis (*Bidens tripartita*)
Attēls:Bidens triplinervia gei.jpg|*Bidens triplinerviaa*


## Atsauces
Ghagara

**Ghagara** (, ) ir apmēram 450 kilometrus gara sezonāla upe Indijas ziemeļos. Ūdens upē sastopams lietus periodā.

Sākas Himalaju priekškalnēs, Himāčala Pradēšas štatā. Tek dienvidrietumu virzienā. Pēc Otu aizsprosta upes nosaukums ir **Hakra**. Upe izsīkst Tāra tuksnesī.

Daļa vēsturnieku uzskata, ka Ghagara ir atliekas no Rigvēdā aprakstītās **Sarasvati** upes un svarīga upe Indas ielejas civilizācijā.

## Ārējās saites
Pāvilostas pelēkā kāpa

{
  "type": "ExternalData",
  "service": "geoshape",
  "ids": "Q29420977"
}


**Pāvilostas pelēkā kāpa** ir 2007. gadā izveidots dabas liegums Dienvidkurzemes novada Pāvilostas pilsētā un Sakas pagastā Baltijas jūras piekrastē uz ziemeļiem no Pāvilostas apbūves.

Lieguma izveidošanas mērķis ir aizsargāt platāko (vietām vairāk nekā 800 metru platumā) atklāto pelēko kāpu Latvijā. Galvenās vērtības ir divi Eiropas Savienībā aizsargājami biotopi — *ar lakstaugiem klātas pelēkās kāpas* un *pelēkās kāpas ar sīkkrūmu audzēm*. Šeit sastopami aizsargājami augi (smiltāju neļķe (*dianthus arenarius*)) un dzīvnieki (smilšu krupis).

## Ārējās saites

* Dabas aizsardzības pārvalde
Gilgita

**Gilgita** () ir 240 kilometrus gara Indas upes labā krasta pieteka Pakistānas ziemeļos, Gilgitā-Baltistānā.

Sākas netālu no Šanduras pārejas. Tek austrumu virzienā. Lielākā pieteka — Hunza. Upes krastos atrodas Gākuča un Gilgita. Ietek Indā vietā, kur satiekas Himalaji, Hindukušs un Karakorums. No Hunzas ietekas līdz gīvai pa upes ieleju izbūvēts Karakoruma lielceļš.

## Ārējās saites
Karātavu kalns (Rubas pagasts)

**Karātavu kalns** ir pilskalns, kas atrodas Zemgalē, Saldus novada Rubas pagastā, pie Vadakstes upes labajā, Latvijas krastā, pie Burbuļa ietekas. Reģiona nozīmes kultūras piemineklis. Tas ir savrups, garens (30 x 100 m) paugurs ar stāvām nogāzēm.

## Ārējās saites

*Karātavu kalns portālā https://www.latvijas-pilskalni.lv/
Čaks Lorijs

**Čārlzs Maikls Lorijs** (; dzimis **Čārlzs Maikls Livains** () ) ir amerikāņu kino un televīzijas režisors, scenārists, televīzijas producents, komponists un aktieris.

Loriju dēvē par "Situāciju komēdiju karali", viņš ir autors vai līdzautors un producents tādiem situāciju komēdiju seriāliem kā *[[Grace Under Fire]]*, *[[Cybill]]*, "Darma un Gregs" (*Dharma & Greg*), "Divarpus vīri", "Lielā sprādziena teorija", *[[Mike & Molly]]*, "Mamma" (*Mom*), "Jaunais Šeldons", *[[The Kominsky Method]]*, *[[Disjointed]]*, *[[Bob Hearts Abishola]]*, *[[B Positive]]*, *[[United States of Al]]* un *[[How to Be a Bookie]]*. Darbojies kā izpildproducents seriālam *[[Roseanne]]*. Ieguvis Zelta globusa balvu par seriālu *Roseanne* (1993) un *Cybill* (1996), kā arī 2019. gadā par seriālu *The Kominsky Method*. 1990. gados izveidoja kompāniju *[[Chuck Lorre Productions]]*.

## Atsauces

## Ārējās saites
Uliti

**Uliti** () ir atols Klusajā okeānā, Karolīnu salu arhipelāga rietumu daļā. Ietilpst Mikronēzijas Federatīvo Valstu Japas pavalstī, kur veido atsevišķu minicipalitāti. Uliti municipalitātei pieder arī Falalopas sala, kā arī neapdzīvotie Tērtlailendas un Sohojoru atoli.

## Ģeogrāfija
Uliti ir koraļļu atols Karolīnu salu rietumu daļā. Atola lagūnas kopējā platība ir 548 km², bet tajā aesošo 40 (pēc citiem datiem — 34) saliņu kopējā platība ir 3,57 km². Apdzīvotas ir trīs no atola salām — Mvagmvoga (pašvaldības centrs), Jasora un Fedreja. 1 km uz austrumiem no Uliti atola atrodas 0,93 km² lielā Falalopas saliņa, kurā atrodas lidosta un dzīvo apmēram puse Uliti municipalitātes iedzīvotāju.

## Iedzīvotāji
Salu iedzīvotāju lielākā daļa ir mikronēziešu tauta ulitieši; ulitiešu valoda, kurā runā kopā ap 3000 cilvēku, ir viena no valsts oficiālajām valodām.

## Vēsture
Uliti atolu, tāpat kā pārējās Karolīnas salu ārējās salas, domājams, apdzīvoja ieceļotāji no Polinēzijas. Pirmais no eiropiešiem atolu 1525. gadā atklāja portugāļu jūrasbraucējs Djogu da Roča. 1528. gadā tas tika pasludināts par Spānijas īpašumu ar nosaukumu Karaļu salas (*Islas de los Reyes*). Citās spāņu kartēs tās tika atzīmētas kā Aunazirņu salas (*Islas de los Garbanzos*). 1899. gadā Vācija Uliti kopā ar pārējām Karolīnu salām nopirka no Spānijas. Otrā pasaules kara laikā ASV Kara flote ierīkoja Uliti atolā reģiona lielāko jūras spēku bāzi, kas darbojās no 1944. līdz 1945. gadam.

## Atsauces

## Ārējās saites
Kārzdabas pareizticīgo baznīca

**Kārzdabas pareizticīgo baznīca** bija 1875. gadā uzcelts Latvijas Pareizticīgās baznīcas dievnams, kas atrodās Madonas novada Cesvaines pagasta Kārzdabā.

Kārzdaba bija kroņa muiža, ievērojams novada pareizticības centrs ar baznīcu, draudzes skolu un divām pamatskolām. Draudze dibināta 1846. gadā un vēl 1932. gadā draudzē bijis ap 2000 locekļu. Baznīcas arhitekts ir Rīgas Kristus Piedzimšanas katedrāles autors Roberts Pflūgs. Okupācijas gados draudze darbību izbeidza. Mūsdienās baznīca ir pamesta.

## Ārējās saites
Bills Preidijs

**Viljams Skots Preidijs** (; dzimis ) ir amerikāņu televīzijas scenārists un producents, kurš strādājis pie ASV televīziju situāciju komēdijseriāliem un varjetē raidījumiem, tostarp "Precējies. Ir bērni", *[[Dream On]]*, *[[Star Trek: Voyager]]*, "Darma un Gregs" (*Dharma & Greg*), "Divarpus vīri" un *[[Gilmore Girls]]*, kā arī ir seriālu "Lielā sprādziena teorija" un "Mapeti" (*The Muppets*) līdzautors.

## Atsauces

## Ārējās saites
Ludzas igauņu dialekts

**Ludzas igauņu dialekts**, jeb **Ludzas igauņu izloksne**, arī **Ludzas igauņu valoda** (*Ludzī kīļ*) ir dienvidigauņu valodas dialekts, kuru lietoja Ludzas igauņi, kas dzīvoja Ludzas apkārtnē. Visvairāk Ludzas igauņu dialekts ir līdzīgs setu dialektam. Šobrīd Ludzas igauņu dialekts ir izmiris. Pēdējais cilvēks, kuram Ludzas igauņu dialekts bija kā dzimtā valoda, ir miris 2006. gadā. Vēl joprojām ir cilvēki, kuriem ir dialekta pamatu zināšanas, bet neviena tekoša valodas runātāja šobrīd vairs nav.

## Atsauces

## Ārējās saites

* lutsimaa.lv